Sylvester Stallone

Sylvester Gardenzio Stallone (sündinud 6. juulil 1946 New Yorgis Hell's Kitchenis) on USA filminäitleja, -režissöör, -produtsent ja stsenarist.

 Päritolu 
Sylvester Stallone ema Jackie Stallone’i isapoolne vanaema Rosa Leibovitš oli juudi päritolu ning pages 1888. aastal koos abikaasa ja kahe pojaga Tsaari-Venemaalt Odessast Ameerika Ühendriikidesse. Rosa abikaasa Charles Leibovitš oli õmblusmasinaid tootva ettevõtte Singer esindaja. Perekond sattus 1886. aasta Odessa pogrommi ohvriks ning oli sunnitud põgenema, jättes maha kolm maja moekal Staroportofrankovskaja tänaval.Gorbatšov kupatas KGB agendid Stallone’i juuri otsima

Stallone isa, Francesco Stallone, oli itaallasest juuksur, sündinud 1919. aastal Castellamare del Golfos Sitsiilias. Hiljem kolis pere Apuuliasse Gioia del Collesse ning 1932. aastal emigreerus Francesco koos perega Ameerika Ühendriikidesse.

 Tunnustus 
1976. aastal nimetati Sylvester Stallone kahekordseks Oscari kandidaadiks filmi "Rocky" eest: meespeaosatäitja kategoorias (rollis Rocky Balboa) ning originaalstsenaariumi kategoorias. Kuigi ta ise auhinda ei võitnud, osutus film edukaks – "Rocky" pälvis kolm Oscarit üheksast nominatsioonist, sealhulgas parima filmi ja parima režissööri (John G. Avildsen) auhinnad.

 Osaline filmograafia 
 Aasta  Pealkiri  Eestikeelne pealkiri  Roll  Märkused 1971  "Bananas"  "Banaanid"   1976  "Rocky"  "Rocky"  Rocky Balboa  ka stsenarist 1978  "Paradise Alley"  "Paradiisiallee"   ka režissöör ja stsenarist 1979  "Rocky II"  "Rocky II"  Rocky Balboa  ka režissöör ja stsenarist 1982  "First Blood "  "Esimene Veri" John Rambo  1982  "Rocky 3"  "Rocky 3"   ka režii 1985  "Rambo: First Blood Part II"  "Rambo - võitleja 2"  John Rambo  1985  "Rocky IV"  "Rocky IV"  Rocky Balboa  ka režissöör ja stsenarist 1988  "Rambo III"  "Rambo 3"  John Rambo  ka kaasstsenarist 1989  "Tango & Cash"  "Tango ja Cash"  Ray Tango   1990  "Rocky V"  "Rocky V"  Rocky Balboa  ka stsenarist 1991  "Oscar"  "Oscar"   1992  "Stop! Or My Mom Will Shoot"  "Seis, või mamma laseb!"   1993  "Demolition Man"  "Purustaja"   1994  "The Specialist"  "Spetsialist"   1995  "Assassins"  "Profid"   1996  "Daylight"  "Päevavalgus"   1997  "Men in Black"  "Mehed mustas"  tulnukas telemonitoris  tiitritest puudub 1998  "Antz"  "Zipelgad" 2000  "Get Carter"  "Tapke Carter" 2001  "Driven"  "Võidusõit" 2002  Avenging Angelo  "Kättemaks Angelo eest" 2002  "D-Tox"  "D-Tox"    2003  "Shade"  "Pokker" 2003  "Spy Kids 3: Game Over"  "Väikesed spioonid 3" 2003  "Taxi 3"  "Takso 3"  (cameo)  2005  "Las Vegas"  "Las Vegas"   (seriaal, 2 jagu) 2006  "Rocky Balboa"  "Rocky Balboa"  Rocky Balboa  ka lavastaja ja stsenarist 2008  "Rambo"  "Rambo 4"  John Rambo  2010  "The Expendables"  "Palgasõdurid"   ka lavastaja ja stsenarist 2012  "The Expendables 2"  "Palgasõdurid 2"   ka stsenarist

 Isiklikku 
28. detsembril 1974 abiellus Sylvester Stallone Ameerika näitlejanna Sasha Czackiga. Abielu kestis kuni 14. veebruarini 1985. Paaril sündis kaks poega: Sage Stallone (1976–2012) ja Seargeoh Stallone (sünd. 1979), kellel on diagnoositud autismispektrihäire.

15. detsembril 1985 abiellus Stallone 22-aastase Taani päritolu modelli ja näitlejanna Brigitte Nielseniga. See abielu kestis vaid kaks aastat ning lõppes lahutusega 1987.

1997. aasta mais abiellus ta Ameerika modelli Jennifer Flaviniga, kes on temast 22 aastat noorem. Kolmandast abielust sündis kolm tütart: Sophia (sünd. 1996), Sistine (sünd. 1998) ja Scarlet (sünd. 2002).

 Viited 

Välislingid

Koduleht 

Kategooria:Ameerika Ühendriikide filminäitlejad
Kategooria:Ameerika Ühendriikide filmilavastajad
Kategooria:Ameerika Ühendriikide stsenaristid
Kategooria:Ameerika Ühendriikide filmiprodutsendid
Kategooria:Sündinud 1946